b'\n_START_ARTICLE_\nFakenham\n_START_SECTION_\nEtymologi\n_START_PARAGRAPH_\nStedsnavnet Fakenham er saksisk, muligens med betydningen \xc2\xabLyst/vakkert sted\xc2\xbb eller \xc2\xabSted ved lys/vakker elv\xc2\xbb, eller grend (Ham) ved elven (Ken) Fa (Lys/vakker).\n_START_SECTION_\nHistorie\n_START_PARAGRAPH_\nI 1086 i henhold til Domesday Book hadde Fakenham kun rundt 150 innbyggere. Landsbyen Hempton p\xc3\xa5 motsatt side av elven var da et st\xc3\xb8rre samfunn og et kloster som tok imot pilegrimer som var p\xc3\xa5 reise til Walsingham. Fakenham ble det dominerende senteret i omr\xc3\xa5det da klosteret ble oppl\xc3\xb8st av Henrik VIII under prosessen oppl\xc3\xb8sningen av Englands klostre mellom 1538 og 1541. Den hadde v\xc3\xa6rt en markedsby siden 1250 da den ble gitt charter. Staller okkuperte antagelig plassen rundt sognekirken til helgenene Peter og Paulus. Fakenhams moderne marked hver torsdag er fortsatt lokalisert omtrent p\xc3\xa5 samme sted og rundt markedsplassen._NEWLINE_Den fremste lokale industrien p\xc3\xa5 1800- og 1900-tallet var trykkerier, men de store trykkeriene Cox og Wyman stengte p\xc3\xa5 1970-tallet. Det er likevel fortsatt rundt ti mindre trykkerier i virksomhet p\xc3\xa5 industriomr\xc3\xa5dene rundt og n\xc3\xa6r byen. Et st\xc3\xb8rre antall eldre trykkeblokker har blitt satt inn i overflaten p\xc3\xa5 markedsplassen som et minne om den tidligere industrien._NEWLINE_Byen har et museum i det gamle gassverket, og en veddel\xc3\xb8psbane der.'